สังคมข่าวหุ้นคาเฟอีน
*หุ้น AOT ถูกขายทำกำไรออกมา หลังจากเทรดพาร์ใหม่ ก็ถือว่าเป็นไปตามคาดนั่นแหละ เพราะว่าก่อนหน้านี้ ราคาเปิดไฟวิ่งชิดขวามาโดยตลอด จนผ่าน 400 บาท ส่วนเป้าหมายราคาหุ้นหลังใช้พาร์ใหม่อยู่ที่ 45 บาท ก็คงวางไม่น่าจะถึง เพราะคงต่อสู่กับแถวๆ 40 บาท บวกลบเล็กน้อยไปอีกระยะ
10 ก.พ. 2560

*หุ้น AOT ถูกขายทำกำไรออกมา หลังจากเทรดพาร์ใหม่ ก็ถือว่าเป็นไปตามคาดนั่นแหละ เพราะว่าก่อนหน้านี้ ราคาเปิดไฟวิ่งชิดขวามาโดยตลอด จนผ่าน 400 บาท ส่วนเป้าหมายราคาหุ้นหลังใช้พาร์ใหม่อยู่ที่ 45 บาท ก็คงวางไม่น่าจะถึง เพราะคงต่อสู่กับแถวๆ 40 บาท บวกลบเล็กน้อยไปอีกระยะ
*แรงจริงสำหรับหุ้น MTLS ของ “เสี่ยชูชาติ” เพราะข่าวว่าโบรกฯ คาดกำไรไตรมาส 4/59 ออกมาสนั่นทุ่ง พุ่ง 78% และทำให้กำไรสุทธิทั้งปี เติบโต 71% ส่วนแนวโน้มปีนี้ ยังวิ่งได้ต่อ เพราะเป็นหุ้น Growth stock ส่วนระดับ พี/อี กว่า 50 เท่า หากไปถามนักลงทุน เขาก็จะตอบว่า ผมไม่รู้ว่าพี/อี จะอยู่เท่าไหร่ แต่อยากรู้ว่า ราคาจะวิ่งไปอีกเท่าไหร่ จบนะ!!
*หุ้น BEAUTY  ของ น.พ.สุวิน ไกรภูเมศ หลังราคาปรับขึ้นไปทำนิวไฮแถวๆ 12.50 บาท แต่หลังจากนั้นราคาปรับลงมาตลอด และมาอยู่ที่ 10.60 บาท ซึ่งเจ้าตัวบอกว่าไม่รู้เพราะอะไรเหมือนกันที่ทำให้ราคามันลงมา เพราะพื้นฐานของหุ้นยังดีอยู่ แต่ล่าสุด ราคาหุ้นดีดกลับขึ้นมาอีกครั้ง หลังมีการโชว์แผนปี 60 และแนวโน้มไตรมาส 4/59 จะมีผลกำไรที่ดี พุงปลิ้นแน่นอน
*IRPC : บริษัท ไออาร์พีซี จำกัด (มหาชน) รับข่าวดี “ฟิทช์ เรทติ้งส์” อัพเกรดแนวโน้มเครดิตเป็น “เสถียรภาพ” จากเดิม “ลบ” รับผลบวกโครงการ UHV ที่จะเข้ามาช่วยเสริมประสิทธิภาพการผลิต และลดทอนความเสี่ยงจากราคาน้ำมันผันผวนได้ ส่วนนักวิเคราะห์ เชื่องบปี 59 สุดแกร่ง  น่าจะมีกำไรซัก 9,800 ล้านบาท และให้ราคาเป้าหมายที่ระดับ 6 บาท รีบๆ จัดกันนะ
*BLA : บริษัท กรุงเทพประกันชีวิต จำกัด (มหาชน) ราคาวิ่งรับเอ็มดีคนใหม่ “วิพล วรเสาหฤท” จากแบงก์ไทยพาณิชย์ ล่าสุด ราคาวิ่งบวกขึ้นมา 4-5 วันติดต่อกัน แถมวอลุ่มเทรดในช่วง 5-6 วันก่อนหน้านี้ก็หนาแน่นอย่างยิ่ง แถมยังมีข่าวว่า ไตรมาส 4/59 กำไรจะสวยงาม หรือเกือบๆ 2 พันล้านบาท เมื่อบวกกับของเดิม 9 เทือนแรกที่ตุนไว้แล้ว 3.11 พันล้านบาท ก็น่าจะยกซดได้ 5 พันล้านบาทต้นๆ
*หุ้น WHA บมจ.ดับบลิวเอชเอ คอร์ปอเรชั่น มีสตอรี่เด่นอยู่ 3-4 เรื่อง คือ แนวโน้มผลการดำเนินงาน ไตรมาส 4/59  เป็นไตรมาสที่ดีสุดในรอบปี 59 และสูงสุดเป็นประวัติการณ์ เพราะมีการขายสินทรัพย์ถึง 2 รายการเข้าสู่ REIT และปี 59 ก็จะเป็นปีแรกที่กลับมาจ่ายปันผลหลังจากไม่ได้จ่ายมาหลายปี สุดท้ายคือ การจัดสรรหุ้น WHAUP จำนวน  57.3 ล้านหุ้น ให้กับผู้ถือหุ้นบริษัท สัดส่วน 250 หุ้นเดิมต่อ 1 หุ้นสามัญของ WHAUP ส่วนโบรกฯ กำหนดราคาพื้นฐานไว้ที่ 3.41 บาท
*ดัชนีหุ้นไทยยังไม่ผ่านแนวต้านด้านจิตวิทยา 1,600 จุด ดัชนีพยายามจะดีดขึ้นไป แต่ก็ไปไม่ไหว มีแรวงขายออกมา แม้วานนี้จะมีหุ้นในกลุ่มธนาคาร จะเข้ามาช่วยดัน แต่มีแรงขายหุ้นในกลุ่มสื่อสวารออกมา  ก็คงต้องแรงของฟันด์โฟลว์เข้ามาช่วยหนุนล็อตใหญ่นั่นแหละ****หุ้นร้อนประจำวันที่ 9 ก.พ.2560ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ 
*บริษัท ซิมโฟนี่ คอมมูนิเคชั่น จำกัด (มหาชน) หรือ SYMC ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 10 ก.พ.-02 มี.ค. 2560
*ส่วนวันนี้ MSCI จะมีการปรับเพิ่มน้ำหนักลงทุนหุ้นในกลุ่มธนาคารพาณิชย์ แต่วานนี้ก็มีแรงเก็งกำไรเข้ามาทั้ง KKP และ KTB ส่วนวันนี้ พอประกาศออกมาแล้ว ก็อาจมีแรงขายทำกำไรออกมา